**Lumea se-adâncise-n luturi**

*Gabriel Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Coborî aseară vântul

murmurând a primăvară,

și-un fior roind pământul

mușină pală de moară.

Înfloreau livezi cărunte

pe meleaguri părăsite,

armăsari cu spic în frunte

alergau sub răsărite...

Inărițe-nsângerate

ciuguleau amurg de soare;

Ierburi moi și legănate

înălțau maci de-a călare.

Prin păduri-nimeni-nu-trece

mlăzi își arcuiau moșia

într-un ceas cât alte-n zece,

stăpânindu-și veșnicia.

Timpul îmi părea de stană,

lumea se-adâncise-n luturi

și din cenușia-mi blană

se-nălțau fantastici fluturi...